**সুচিত্রা কৃষ্ণমূর্তি** হলেন একজন ভারতীয় অভিনেত্রী, লেখিকা, চিত্রশিল্পী এবং গায়িকা।

কর্মজীবন
--------

১৯৮৭–৮৮ সালে স্কুলে পড়ার সময় সুচিত্রা *চুনৌতি* নামক টেলিভিশন ধারাবাহিকে অনিভয়ের মাধ্যমে তাঁর অভিনয় জীবনের শুরু করেছিলেন। তিনি *পিনাটস: দ্য মিউজিকাল* নামক বিখ্যাত কমিক স্ট্রিপ পিনাটস-এর উপর ভিত্তি করে একটি সংগীত প্রযোজনায় অভিনয় করেছেন; উক্ত মিউজিক ভিডিওতে তিনি লুসি নামক একটি চরিত্রে উপস্থিত হয়েছিলেন।[]

তিনি নব্বইয়ের দশকের গোড়ার দিকে পামোলিভ সাবান, ক্লিয়ারসিল, সানরাইজ কফি, লিমকা এবং কোলগেট টুথপেস্টের মতো পণ্যগুলোর বিজ্ঞাপনে হাজির হয়েছেন। ১৯৯৪ সালে তিনি বাণিজ্যিক এবং সমালোচকদের দ্বারা প্রশংসিত জনপ্রিয় চলচ্চিত্র *কাভি হাঁ কাভি না*-এ অভিনয়ের মাধ্যমে চলচ্চিত্র জগতে পা রেখেছিলেন; এই চলচ্চিত্রে তিনি শাহরুখ খানের সাথে অভিনয়ের সুযোগ পেয়েছিলেন। তিনি মালয়ালম তারকা জয়রামের বিপরীতে *কিলুক্কাম্পেট্টি*-তে অভিনয় করেছিলেন।

তিনি একই সাথে ১৯৯০-এর দশকের মাঝামাঝি থেকে *ডোলে ডোলে*, *দাম তারা*, *আহা* এবং *জিন্দেগি* নামে বেশ কয়েকটি পপ অ্যালবাম প্রকাশ করেছেন। এর মাধ্যমে সঙ্গীত জগতে তিনি পদার্পণ করেছিলেন। *জিন্দেগি* নামে অ্যালবামের মূল গানটির সুর করেছিলেন অ্যান্ড্রু লয়েড ওয়েবার এবং বাকি গানগুলোর সুর করেছেন হিমেশ রেশামিয়া।

বিবাহের পর তিনি বিনোদন জগৎ ছেড়ে দিয়েছিলেন। দশ বছর পর, তিনি অনিল কাপুরের বিপরীতে *মাই ওয়াইফ'স মার্ডার* (২০০৫) নামক চলচ্চিত্রে অভিনয়ের মাধ্যমে পুনরায় এই জীবনে ফিরে আসেন। অভিনয়শিল্পী হিসাবে এই চলচ্চিত্রটি সুচিত্রার জন্য একটি ভালো চলচ্চিত্র ছিল।

২০১০ সালে রাম গোপাল বর্মা দ্বারা পরিচালিত ভারতীয় গণমাধ্যম সম্পর্কিত চলচ্চিত্র *রান*-এ অভিনয় করেছেন; যেখানে তিনি অমিতাভ বচ্চন, কন্নড় সুপারস্টার সুদীপ এবং রিতেশ দেশমুখের মতো চলচ্চিত্র অভিনেতাদের সাথে অভিনয়ের সুযোগ পেয়েছিলেন; তিনি উক্ত চলচ্চিত্রে নলিনী কাশ্যপ নামে একটি মিডিয়া কার্যনির্বাহীর চরিত্রে অভিনয় করেছিলেন।

সুচিত্রা ভারতীয় ধ্রুপদী সংগীতের গোয়ালিয়র ঘরানার একজন প্রশিক্ষিত ধ্রুপদী কণ্ঠশিল্পী। তিনি দশ বছরেরও বেশি সময় ধরে শিল্পের এই ধরনটিতে প্রশিক্ষণ নিয়েছিলেন।[]

ব্যক্তিগত জীবন
--------------

সুচিত্রা ১৯৭৫ সালের ২৭শে নভেম্বর তারিখে ভারতের মহারাষ্ট্রের মুম্বইয়ের একটি তেলুগুভাষী পরিবারে জন্মগ্রহণ করেছিলেন। তিনি মহারাষ্ট্রের মুম্বইয়ে তাঁর শৈশব অতিবাহিত করেছেন। তিনি চলচ্চিত্র নির্মাতা শেখর কাপুরের সাথে বিবাহ বন্ধনে আবদ্ধ হয়েছিলেন, কিন্তু এখন তাঁদের বিবাহ বিচ্ছেদ হয়ে গেছে। তাঁদের কাবেরী কাপুর নামে একটি মেয়ে রয়েছে। সুচিত্রা দাতব্য কাজে সক্রিয়ভাবে জড়িত এবং বেশ কয়েকটি এনজিওর সাথে মিলিত হয়ে কাজ করেন।

তথ্যসূত্র
---------

1. ↑  Paromita Pain (২০ জানুয়ারি ২০০৯)। "Emotion packed"। Young World। *The Hindu*। ২৩ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৩।   
- Deepti Kaul (২৭ জানুয়ারি ২০০৯)। "Book review: Swapnalok Society-The Summer of cool"। *Hindustan Times*। ১৯ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৪।   
- Roshni Olivera (২১ মার্চ ২০০৫)। "I have Shekhar's blessings: Suchitra"। *Times of India*। ২৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৩।
2. ↑  "YouTube"। *YouTube*। সংগ্রহের তারিখ ২০১৭-০২-১৭।
3. ↑  "Zindagi - Suchitra Krishnamoorthi"। *YouTube*। ২০০৯-০৩-২২। সংগ্রহের তারিখ ২০১৭-০২-১৭।
4. ↑  "I wanted to marry Ram Gopal Varma: Suchitra Krishnamoorthi"। *The Times of India*। ১৯ নভেম্বর ২০১৩। সংগ্রহের তারিখ ২০১৪-০৩-০৩।
5. ↑  "Suchitra Krishnamoorthi writes a new book based on her personal experiences"। *Mid-day.com*। ১৬ নভেম্বর ২০১৩। সংগ্রহের তারিখ ২০১৪-০৩-০৩।

বহিঃসংযোগ
---------


উইকিমিডিয়া কমন্সে **সুচিত্রা কৃষ্ণমূর্তি** সংক্রান্ত মিডিয়া রয়েছে।

* ইন্টারনেট মুভি ডেটাবেজে সুচিত্রা কৃষ্ণমূর্তি (ইংরেজি)
* Suchitra Krishnamoorthi Official Website

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |